Täiesti uskumatu inimene oli hotelli (sõna "hotell" näol on tegemist kirjandusliku liialdusega) administraator. Arvatavasti ei olnud ta venelane :) Ühesõnaga tema käest saime kogu vajaliku informatsiooni nii vaatamisväärsuste (kuhu hetkel on või ei ole mõtet minna) kui transpordi ja muu vajaliku kohta. Arvake ära, kes kaasavõetud shokolaadi endale sai :) Ka hotellivanem (see mees, kes tähtsa näoga ringi kõnnib) oli hästi lahke ja teavitas jooksvalt ka ettetulnud muredest.  Näiteks käisid osad õpilased söögikohta otsimas, kuid restoran oli suletud ning süüa sai vaid teise korruse kohvikus. Ta püüdis seda õpilastele vene keeles seletada (inglise keelt seal riigis ei räägita ning vene keelt meie omad ... sisuliselt ei oska), kuid kuna ta sai aru, et nemad temast aru ei saanud, palus ta mul ühel hetkel neile selle info edasi anda. Harjumatu lahkus Venemaa hotellipersonali poolt.